
35. sjednice Vijeća Mjesnog odbora Ferenščica
 25. ožujka 2024.
u prostorijama mjesnog odbora Ferenščica, s početkom u 18:00 sati

NAZOČNI ČLANOVI VIJEĆA:
Ante Palada, Danko Knoblo, Siniša Mikuličić, Ištvan Pacal, Iva Majsak, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava: Ante Palada, predsjednik Vijeća.

Zapisnik vodi: Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 34. sjednice Vijeća, održane 23. veljače  2024.

	Na prijedlog predsjednika Vijeće jednoglasno utvrđuje

D N E V N I   R E D 

1. Aktualna komunalna problematika
2. Korištenje prostora VMO
3. Razno: izvješća , pitanja i prijedlozi
Članovi Vijeća primili su pisani materijal uz poziv.

Ad 1. Aktualna komunalna problematika  

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici: 	

1. Potrebno očitovanje investitora temeljem prikupljenih potpisa inicijative „Ne damo stazicu“
2. Postavljanju dodatne signalizacije i regulaciji prometa na ulici Donje Svetice	
3. Buka skladišta Gavrilović-Diona-NTL

Nakon rasprave Vijeće jednoglasno donosi:




Z A K L J U Č A K

O očitovanju investitora temeljem prikupljenih potpisa inicijative „Ne damo stazicu“

Temeljem inicijative građana i dostavljene potpisne liste s zahtjevima namijenjenim investitoru bloka novogradnje u našem MO, Vijeće Mjesnog Odbora Ferenščica jednoglasno donosi zaključak da se od investitora zatraži očitovanje na temu iz naslova. 

Obrazloženje: Tražimo investitora očitovanje na 5 točaka iz inicijative Ne damo stazicu i potpise sugrađana koji se nalaze u prilogu ovog zapisnika kako bi VMO mogli prenijeti dobiveni odgovor članovima te inicijative.

Z A K L J U Č A K

O postavljanju dodatne signalizacije i regulaciji prometa na ulici Donje Svetice

Temeljem prijedloga gospođe Ivane Biondi, Vijeće Mjesnog Odbora Ferenščica jednoglasno donosi zaključak da se od nadležnog gradskog ureda zatraži očevid na lokaciji križanja ulice Donje Svetice i Ivekovićeve ulice te križanja ulice Donje Svetice i Andrilovečke ulice te predlažemo da se razmotri mogućnost postavljanja dodatne vertikalne i horizontalne signalizacije te svjetlosnih oznaka koje bi ukazivale na pješačke prijelaze preko ulice Donje Svetice na ta dva križanja i time posljedično dovele do smirivanja prometa u zonama navedenih križanja.

Obrazloženje: Smatramo da je potrebno postaviti dodatnu signalizaciju kako bi pješački prijelazi na oba navedena križanja bili vidljiviji (svjetlosni i vizualni signali označavanja). Zbog pojačanog prometa na predmetnim križanjima i pješačkim prijelazima, pogotovo za vrijeme jutarnjih i popodnevnih gužvi te u kasnim večernjim satima pješački prijelazi su slabo vidljivi a pješaci se provlače između vozila kako bi prešli preko pješačkih prijelaza koji su u tim situacijama slabo vidljivi te se slažemo s našom sugrađankom koja se požalila na slabu preglednost križanja te zatražila da se poduzme nešto kako bi zone kretanja pješaka bile vidljivije i upozoravale ostale sudionike u prometu na njihovu prisutnost i pojačani oprez. Primjer svjetlosne signalizacije za koju smatramo da bi bila korisna dostavljamo u prilogu ovog zaključka.

Z A K L J U Č A K

O buci skladišta Gavrilović-Diona-NTL

Temeljem prijedloga gospođe Svjetlane Petrović, Vijeće Mjesnog Odbora Ferenščica jednoglasno donosi zaključak da se slažemo s primjedbom gđe. Petrović i drugih stanara Lovinčićeve ulice koji se bune protiv buke na lokaciji skladišta tvrtke NTL u njihovom kompleksu između ulica Donje Svetice i Lovinčićeva.

Obrazloženje: Vijeće MO podržava stanare Lovinčićeve ulice, te traži od nadležnih službi (Državni inspektorat i Komunalno redarstvo Grada Zagreba) da izvrše izvide, provjere poštivanje radnog vremena skladišta te ostalih propisanih uvjeta poslovanja za gore navedeni skladišni prostor tvrtke NTL. Nakon izvršenih izvida i provjera te utvrđivanja razine buke i ostalih propisanih uvjeta, ukoliko isti nisu u skladu s propisima neka naloži vlasniku skladišnog prostora da poslovanje dovede u granice propisanog kako bi stanari okolnih zgrada mogli normalno boraviti u svojim stambenim prostorima bez prekomjernog ometanja od strane navedenog poslovnog subjekta i korisnika njihovog skladišta.. 
Z A K L J U Č A K

O uređenju prometnice i nogostupa u Lovinčićevoj ulici

Temeljem prijedloga gospođe Svjetlane Petrović, Vijeće Mjesnog Odbora Ferenščica jednoglasno donosi zaključak da se u plan PKA za 2025. godinu uvrsti projektiranje i izgradnja nogostupa i obnova kolnika u Lovinčićevoj ulici (dio korišten kao servisna cesta) na potezu od križanja koje vodi od Ivekovićeve ulice u smjeru juga prema Lovinčićevoj ulici. 

Obrazloženje: Vijeće MO podržava prijedlog izgradnje nogostupa koji na navedenom djelu prometnice ne postoji. Stoga predlažemo tu aktivnost uvrstiti u Plan potreba komunalnih aktivnosti u 2025. godini. Također u plan potreba je nužno uvrstiti i sanaciju kolnika, za koji smo prethodnim zaključkom tražili investitora da i sam izvrši sanaciju po završetku radova na izgradnji stambenog naselja jer veći dio prometnice je uništen zbog prometa teške mehanizacije i strojeva prilikom izvođenja radova izgradnje stambenog naselja. Lokacija na kojoj su potrebni radovi je vidljiva na isječku karte koja je prilog ovog zapisnika.

Ad 2. Korištenje prostora VMO

Članovi Vijeća primili su pisani materijal uz poziv.
U raspravi oko korištenja prostora MS sudjeluje 6 od 7 vijećnika. Raspravljaju o slijedećoj tematici:

Korištenje prostorija MS od strane stranke političke Stranke Plavi Grad svaki petak od 10:00 do 11:00 sati. Korištenje jednoglasno odobreno.

Korištenje prostorija MS od strane stranke političke Stranke Domovinski pokret svaki utorak od 16:00 do 18:00 sati. Korištenje jednoglasno odobreno.

Korištenje prostorija MS od strane Matice umirovljenika Peščenica - Žitnjak svaku 4. nedjelju u mjesecu od 14:00 do 22:00 sati, te svaki ponedjeljak od 12:15 do 17:00 sati. Korištenje jednoglasno odobreno.

Ad 3. Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske  četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima. 


Dovršeno u 20:00 sati

U Zagrebu, 25.03.2024.

Zapisnik sastavio: 							     Predsjednik Vijeća Mjesnog 
Danko Knoblo							               Ante Palada		                       
						   
